Den 12-årige dreng, der lørdag aften kørte galt på en ATV på en mark i nærheden af Bjergby, er ifølge politiets oplysninger lørdag morgen fortsat i uændret, og dermed kritisk, tilstand. Det fortæller vagtchef ved Nordjyllands Politi Karsten Højrup. Drengen kørte på et lille firehjulet køretøj, en ATV, alene på en mark, men er på et tidspunkt væltet og kommet i klemme under køretøjet. Det var drengens far, der fandt drengen. Ulykkesstedet er blevet grundigt undersøgt af teknikere, men årsagen til ulykken er endnu ikke offentliggjort.

Opsummering:
Dreng på 12 år kørte lørdag ved aftenstid galt på en ATV og fik det firehjulede køretøj ned over sig. Hans tilstand er fortsat kritisk.